沈伯咸

沈伯咸，字公甫，號鶴湖，浙江嘉興府秀水縣民籍嘉善縣人。明朝政治人物。

生平
嘉靖元年（1522年）壬午科浙江鄉試第四十名舉人，嘉靖十一年（1532年）壬辰科會試第一百四十四名，廷試三甲十四名進士，都察院觀政，授行人司行人，十四年十一月選授戶科給事中，十五年五月差往福建核对钱粮，十二月升禮科右，十六年八月升刑科左，十八年（1539年）二月升寧國府知府，不樂外任，乃疏讦文选司郎中黄祯，降为南京國子監监丞《明世宗肃皇帝实录卷之二百二十一》：嘉靖十八年二月，升刑科左给事中沈伯咸为宁国府知府。伯咸不乐外任，乃疏讦文选司郎中黄祯前为考功郎中时朝觐考察诸不公不法事，且连及太仆寺少卿李邦直，诏都察院参看，不许隐护。院覆伯咸所指悉无据矧，当昨岁考察时，伯咸正居言职，寂无一语，今已奉旨升任，累日复冒科御具弹文，事属面谩，当罪。得旨：伯咸在职不言，升官后乃挟私妄奏，以原职降一级用，遂降为南京国子监监丞。《嘉靖十一年進士登科錄》《嘉靖十一年壬辰科進士同年序齒錄》：沈伯咸，字公甫，治《書經》，丙辰年四月十五日生。秀水縣籍，嘉善縣人。觀都察院政，授行人，陞禮給事，右給事，寧國知府，未任降，南國愽，丞止。號鶴湖。曾祖真卿；祖達，壽官；父潮在；母繆氏。兄伯艮。子三錫。壬午鄉試四十名，會試一百四十四名，廷試三甲十四名。《漢籍電子文獻資料庫-明人傳記資料索引》1783：沈伯咸，字公甫，號少泉，浙江秀水人。嘉靖十一年進士，由行人選戶科給事中，遷直隸寧國府知府，尋改南京國子監丞，十八年免官。。

家族
曾祖沈真卿；祖沈達，壽官；父沈潮；母繆氏。具慶下。兄伯艮。子沈三錫。

參考文獻

Category:嘉靖元年壬午科浙江鄉試舉人
B
Category:嘉善人
Category:秀水县人
Category:明朝行人司行人
Category:明朝户科给事中
Category:明朝寧國府知府
Category:南京國子監監丞
Category:明朝礼科右给事中
Category:明朝刑科左给事中